HY GAAN NOU AFTREE
(Met apologie aan ons hardwerkende boere).
Piet Willemse het die aftreestadium bereik en gaan kyk hoe lyk die plaas wat hy gekoop het en waarop hy die res van sy lewe wil deurbring. Hy tref ou Jonas daar aan, wat instem om saam met hom daar te bly.
“Kyk ou Jonas, ek kom nou hier op die plaas aftree.”
“O, die baas kom nou mooi aftree hoe groot die plaas is.”
“Nee ou Jonas, dalk verstaan jy beter: Ek kom nou hier op die plaas retire.”
“O ja, ek sien: Die baas kom anner tyres koop for die tractor.”
“Nee ou Jonas man! Kyk, ek sal nou vir jou mooi sê: Ek kom hier na die plaas toe en dan kom sit ek op die stoep en koffiedrink.”
“O! Nou ek verstaan: Die baas kom boer !!” Proteas jaag rekord op pienk Wanderers | Maroela Media
David Miller – uit die reeks uit met `n vingerbesering
Die pienk-Proteas sal sonder David Miller moet klaar kom na hy ŉ slegte sny aan sy pinkie tydens die eendagwedstryd in Durban opgedoen het. Hy sal nie verder aan die reeks teen Sri Lanka kan deelneem nie maar behoort slaggereed wees vir die wedstryde teen die Kiwi’s wat op 17 Februarie in Nieu-Seeland begin.
Miller sal na sy tweede onoorwonne honderdtal in die reeks teen Sri Lanka veral ook deur die toeskouers gemis word, maar Faf du Plessis is darem nog daar. Hy het ook honderdtal in die wedstryd in Durban geslaan. Dit is Saterdag Du Plessis se honderdste eendagwedstryd vir Suid-Afrika.
Farhaan Behardien sal moontlik in Miller se plek speel en wat boulers betref kan Dwaine Pretorius, wat ook ŉ redelike kolwer is, ŉ kans kry. Wayne Parnell kan dalk dan hoër op die kolflys opskuif.
Die Proteas het hulle T20-Wedstryd teen Sri Lanka op die Wanderers verloor en hulle sal nie weer só ŉ fout wil maak nie. Dit het hulle eerstens ŉ plek op die wêreldranglys gekos en boonop jaag die span ŉ nuwe rekord.
Die Proteas het reeds 11 eendagwedstryde na mekaar in Suid-Afrika gewen en as hulle skoonskip kan maak van die oorblywende drie wedstryde, sal hulle die 13 tuis-oorwinnings na mekaar oortref wat in 1995/96 en 1996/97 opgestel is.
As Sri Lanka se kolwers net kan kophou, kan ŉ mens hulle nie afskryf nie want hulle boulaanval kan gevaarlik wees. Dit sal egter nodig wees dat hulle kolwers ŉ goeie begin in ŉ kolfbeurt tot stewige tellings deurvoer.
Faf onderstreep sy waarde met skitter-eendagbeurt